Asekkil n Tamaziɣt taqburt

**Asekkil n Tamaziɣt taqburt** d anagraw n tira ay sseqdacen deg tallit n alef n yiseggasen imezwura uqbel n tallit-nneɣ (UT) iɣerfan imaziɣen yemgerraden n Tefriqt n Ugafa d Tegzirin Igwanciyen, akken ad arun imgirden n tira n Tmaziɣt taqburt am tutlayt tanumidit deg Tefriqt n Ugafa taqburt.

Aḍris n Tamaziɣt taqburt yella deg waṭas n tektabin n weẓru deg Lmeṛṛuk, ugafa n Lezzayer, deg Tunes, ugafa n Libya, d Tegzirin Igwanciyen, yerna llan deg-s yiḍrisen n tewsit taneggarut n tiniri deg temnaḍin n yedɣaɣen n Mali d Nijer.

Rnu ɣer luluf n tsekla timecṭuḥin, kra seg tsekla n Tamaziɣt taqburt yettwasnen yerna yesεan azal, ttilin deg uẓekka n Mass-nsen (yettwafen deg useggas n 1904) akk d uẓekka n ugeldun Atɛebban deg Thugga, deg ugafa n Tunes. Iḍrisen-nniḍen n Tmaziɣt taqburt d wid n Azib N'Ikkis d Ukayemdan (Deg Lmeṛṛuk), i llan deg yidurar n Atlas Aɛlayan n Lmeṛṛuk.

Aseqdec n usekkil n Tmaziɣt taqburt yemmut deg temnaḍin n ugafa deg tallit n tgelda n Ṛuman d Byzantin neɣ deffir-s, maca yeffeɣ-d ɣer wenẓul ɣer tiniri, dɣa din i d-yeffeɣ usekkil n Tifinaɣ n Tuareg i sseqdacen imaziɣen Itwaregiyen ar ass-a.

## '''Asegzi'''
Uqbel, deg tallit, d deffir tallit n tgeldiwin n imaziɣen n Numidya (Tamnaḍt n Lezzayer, 202 UT - 40 UT) d Muretanya (Tamnaḍt n Lmeṛṛuk, awines wis 3 UT - 44 n tallit-nne ) aṭas n yiḍrisen ay d-yettwaqeddcen s ussmad n tira n  Tmaziɣt taqburt. Amur ameqran seg tira n tallit-nni i nesεa assa, d tira n temḍelt. Nesεa daɣen taẓuri n weẓru, taẓuri n tẓurin, graffiti, ula d kra n yisekkilen n unabaḍ d wayen i d-yettbanen d isekkilen n ddin.

Asaru n n Tmaziɣt taqburt ur yesɛi ara tiɣria yemgaraden. Maca, yella wayen i d-yettakken azal i "**w**" d "**y**", yerna "**h**" yezmer ad yili yettwaseqdac daɣen d "**a**". Tira s umata tettwaru-d seg ddaw ɣer s ufella, ɣas akken ttwafen-d ula seg uyeffus ɣer uzelmaḍ, yerna ula d tikta-nniḍen. Isekkilen-nni llant s tmuɣliyin yemgaraden mi ttwarun s ufus aratak wala mi ttwarun s ufus aglawan.

## '''Imgaraden'''
Llan waṭas n yimgirden n tira n Tmaziɣt taqburt; kra n tezrawin bḍant-ten deg wid n usammar d wid n umalu, ma d wiyaḍ fkan-d ugar n 25 n "tantaliwin" i d-yettwaqqnen deg 5 n twaculin yemgaraden.

Amgired n wegmuḍ (ccerq) yella tettwasseqdac deg temnaḍin i yellan ass-a d Qsenṭina d Wewras deg Lezzayer d deg Tunes, yerna ɣer kra n tlisa deg tmurt n Leqbayel. D amgired i d-yettwasekren akk ugar, ssebba n usnulfu n waṭas n yisekkilen n Numidya s snat n tutlayin, s Tmaziɣt taqburt d tutlayt n Qerṭaj (am win iwumi qqaren **KAI 100 d 101** deg Thugga deg Tunes). 

Asenfar n Tmaziɣt taqburt (mgarad d isekkilen n Tifinaɣ i d-yesɛan amkan s ṣṣut):

← **Tagrawt n tira (Tmaziɣt taqburt)**

Amgired n n Utaram yella yettwasseqdac deg tlisa n Yilel Agrakal seg Tmurt n Leqbayel arma d Tegzirin Igwanciyen yerna yesseqdec 13 n yisekkilen imgerraden.[16] Seg 2002, amur ameqran n wamgired n utaram mazal ur yettwasfeḍ ara. Iban-d daɣen belli isekkilen n umgired n Utaram ttwasseqdacen deg tdukli ed yisura ay izemren ad d-ilin n yiɣersiwen. 

## '''Aneṣli'''
Aneṣli n tira Tmaziɣt taqburt mazal yettwaddam sɣur imusnawen n tesdawit. 

Tiẓriyin timeqranin ay d-yeqqnen ɣer laṣel-nnes ttwalint-t d akken d yiwen n usnulfu n yigemmaḍ n Yifiniqiyen ay yettwabeddlen s waṭas, neɣ d asnulfu adigan ay yettwaḍḍfen s tɣawsa-a taneggarut, yerna tamuɣli ay yettwaɛawnen aṭas d tin ay d-yekkan seg yiwen n usnulfu adigan i d-yesnulfa s tmuɣli n Yifiniqiyen neɣ d amzun n tutlayin tisamiyin iqburen.[21] Tifsirin nniḍen ur d-nban ara, llant deg-sent d tiɣawsiwin tigrikit, tin punit neɣ tin taɛrabt n wenẓul. 21]

Yiwen seg yisekkilen imgerraden iqburen akk yettwassnen n tira-a yettwaf deg yiḍrisen n Thugga seg tallit n Numidya.


File:The first published sketch of the Bilingual inscription of Dougga (Jean Emile Humbert).jpg|Asnulfu amezwaru i d-yeffɣen n umeslay n snat tutlayin (Aẓelmaḍ: Punic. Aẓeṭṭa: Tamaziɣt taqburt) Aẓekka n ugeldun Atɛebban deg Thugga, Tunes (Jean Emile Humbert))
File:Libyco-berber alphabet funerary stele of Tunisia Sbeitla Museum.jpg|Agemmay n Tmaziɣt taqburt ibedden ( Tunes)
File:Numidjanska stela3.jpg|Adɣaɣ n tmeḍlant n Numidya deg Umezgun Aɣelnaw n Bardu  (Tunes) 
File:Prehistory-draa16.jpg|Tira deg udrar n Wadi Draɛ deg Fum ash-Shanna, Tinzuline, (Lmeṛṛuk)
*Ẓer: daɣen [[Tifinaɣ]] d [[Tutlayt tanumidt|Tutlayt n Numidya/Tanumidt]]*

## Tisɣunin